pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-คาซัคสถานพร้อมขยายความร่วมมือด้านเกษตร
วันจันทร์ที่ 8 มกราคม 2561
ไทย-คาซัคสถานพร้อมขยายความร่วมมือด้านเกษตร
ไทย-คาซัคสถานพร้อมขยายความร่วมมือด้านเกษตร เล็งเพิ่มฐานการค้าระหว่างกัน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการหารือร่วมกับนางสาวอูชัน เยสบูลาโตวา (Ms.Raushan Yesbulatova) เอกอัครราชทูตสาธารณรัฐคาซัคสถาน ประจําประเทศไทย ว่า ประเด็นหารือสําคัญคือการขยายความร่วมมือทั้งในด้านวิชาการเกษตรและการค้าการลงทุนสินค้าเกษตรระหว่างกันเพิ่มขึ้น เนื่องจากคาซัคสถานเป็นกลุ่มประเทศใหม่ที่น่าสนใจ แม้ว่าที่ผ่านมาการค้าภาคการเกษตร ระหว่างไทยและคาซัคสถานอาจไม่ได้มีปริมาณการค้าที่มากนักเมื่อเทียบกับสาขาอื่นๆ แต่เชื่อว่าในอนาคตประเทศไทยและคาซัคสถานจะมีการพัฒนาการค้า สินค้าเกษตรระหว่างกันเพิ่มมากขึ้น อาทิ สินค้าประมง สินค้าปศุสัตว์ อย่างแน่นอน โดยเริ่มจากกรอบความร่วมมือในการแลกเปลี่ยนวิชาการเกษตรระหว่างกัน ซึ่งกระทรวงเกษตรและสหกรณ์ยินดีที่จะทําความร่วมมือด้านการเกษตรกับสาธารณรัฐคาซัคสถานในสาขาที่ประเทศไทยมีศักยภาพและเป็นความสนใจของทั้ง 2 ฝ่าย
ทั้งนี้ หากฝ่ายคาซัคสถานต้องการความช่วยเหลือด้านการเกษตรในด้านการแลกเปลี่ยน ข้อมูลด้านการเกษตร หรือความร่วมมือด้านการพัฒนาการเกษตร ฝ่ายไทยยินดีให้ความร่วมมือและความช่วยเหลืออย่างเต็มที่ โดยล่าสุดขณะนี้กระทรวงเกษตรและสหกรณ์อยู่ระหว่างการจัดทําร่างบันทึกความเข้าใจว่าด้วยความร่วมมือด้านการเกษตรระหว่างไทยกับคาซัคสถาน ซึ่งหากทั้งสองฝ่ายหาข้อสรุปได้ และเป็นที่ยอมรับระหว่างกันได้ บันทึกความเข้าใจดังกล่าวจะเป็นกรอบความร่วมมือด้านการเกษตรที่จะช่วยส่งเสริมความสัมพันธ์และการพัฒนา ระหว่างสองประเทศให้แน่นแฟ้นมากยิ่งขึ้น
“การค้าสินค้าเกษตรระหว่างไทยและคาซัคสถาน ปี 2557 - 2559 สาธารณรัฐคาซัคสถานเป็นประเทศคู่ค้าสินค้าเกษตรอันดับ 176 ของไทย มีสัดส่วนการค้าสินค้าเกษตรกับไทยน้อยมาก โดยมีมูลค่าการค้าสินค้าเกษตร เฉลี่ยปี 2557 - 2559 จํานวน 58 ล้านบาท ซึ่งไทยเป็นฝ่ายได้เปรียบดุลการค้ากับคาซัคสถานมาโดยตลอดโดย ไทยส่งออกสินค้าเกษตรไปคาซัคสถานมูลค่า 58 ล้านบาท ขณะที่ไทยนําเข้าสินค้าเกษตรจากคาซัคสถานในปี 2560 คิดเป็น 0.03 ล้านบาท สินค้าเกษตรที่ไทยส่งออกไปคาซัคสถานที่สําคัญ ได้แก่ สินค้าประมง เช่น ปลาทูน่า ปลาสคิปแจ็ก สับปะรด เป็นต้น ส่วนสินค้าที่ไทยนําเข้าจากคาซัคสถานที่สําคัญ ได้แก่ เนื้อ นม ไข่ ซึ่งนําเข้าสําหรับทําพันธุ์ ขิง ขมิ้น เป็นต้น” นายกฤษฎา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงเกษตรฯ จัดโครงการสัมมนาเชิงปฏิบัติการ เรื่อง “การจัดทำยุทธศาสตร์ขับเคลื่อนเกษตรกรรมยั่งยืนระดับพื้นที่”
วันจันทร์ที่ 3 กันยายน 2561
กระทรวงเกษตรฯ จัดโครงการสัมมนาเชิงปฏิบัติการ เรื่อง “การจัดทํายุทธศาสตร์ขับเคลื่อนเกษตรกรรมยั่งยืนระดับพื้นที่”
กระทรวงเกษตรฯ จัดโครงการสัมมนาเชิงปฏิบัติการ เรื่อง “การจัดทํายุทธศาสตร์ขับเคลื่อนเกษตรกรรมยั่งยืนระดับพื้นที่” มุ่งเป้าเพิ่มพื้นที่เกษตรกรรมยั่งยืน ๕ ล้านไร่ ในปี ๒๕๖๔ ตามแผนพัฒนาเศรษฐกิจและสังคมแห่งชาติ ฉบับที่ ๑๒
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานพิธีเปิดโครงการสัมมนาเชิงปฏิบัติการ เรื่อง “การจัดทํายุทธศาสตร์ขับเคลื่อนเกษตรกรรมยั่งยืนระดับพื้นที่” ซึ่งจัดขึ้นระหว่างวันที่ ๑ - ๒ กันยายน ๒๕๖๑ ณ ศูนย์การประชุมรัชนีแจ่มจรัส สันนิบาตสหกรณ์แห่งประเทศไทย ว่า กระทรวงเกษตรและสหกรณ์ โดยกองนโยบายเทคโนโลยีเพื่อการเกษตรและเกษตรกรรมยั่งยืน ได้จัดการสัมมนาดังกล่าวขึ้น โดยมีวัตถุประสงค์เพื่อชี้แจงทําความเข้าใจ การขับเคลื่อนเกษตรกรรมยั่งยืนระดับพื้นที่ที่สอดคล้องกับเป้าหมายการเพิ่มพื้นที่เกษตรกรรมยั่งยืน ๕ ล้านไร่ ในปี ๒๕๖๔ ตามแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐-๒๕๖๔) และแผนพัฒนาการเกษตรในช่วงแผนพัฒนาเศรษฐกิจและสังคมแห่งชาติ ฉบับที่ ๑๒ โดยให้เกษตรและสหกรณ์จังหวัดสามารถจัดทํายุทธศาสตร์ขับเคลื่อนเกษตรกรรม ยั่งยืนระดับพื้นที่กําหนดเป้าหมาย รูปแบบและวิธีการดําเนินงานขับเคลื่อนเกษตรกรรมยั่งยืนที่สอดคล้องกับสถานการณ์และข้อเท็จจริงในปัจจุบัน ที่มีการบูรพาการเชื่อมโยงการทํางานระหว่างภาครัฐ ปราชญ์ชาวบ้าน ภาคประชาสังคม ภาคเอกชน สถาบันการศึกษา และภาคีอื่น ๆ ที่เกี่ยวข้อง นอกจากนี้ยังเป็นการเปิดโอกาสในการระดมความคิด และแลกเปลี่ยนวิธีการดําเนินการขับเคลื่อนเกษตรกรรมยั่งยืนระดับพื้นที่อีกด้วย การขับเคลื่อนเกษตรกรรมยั่งยืน มีความจําเป็นต้องบูรณาการการทํางานร่วมกันทุกภาคส่วนอย่างเป็นรูปธรรม ทั้งในระดับนโยบายและระดับพื้นที่ โดยกําหนดแนวทางการขับเคลื่อนและการพัฒนาที่ชัดเจน ได้แก่ การยกระดับการผลิตสินค้าเกษตรและอาหารเข้าสู่ระบบมาตรฐาน และสอดคล้องกับความต้องการของตลาด การสนับสนุนการผลิตภาคการเกษตรไปสู่เกษตรกรรมที่ยั่งยืน โดยสนับสนุนการปรับเปลี่ยนกระบวนการผลิตจากพืชเชิงเดี่ยวไปสู่เกษตรกรรมยั่งยืน เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ข้อควรปฏิบัติในการใช้บริการรถโดยสารสาธารณะช่วงเวลาก่อนเคอร์ฟิว (22.00-21.00 น.)
วันพฤหัสบดีที่ 7 พฤษภาคม 2563
ข้อควรปฏิบัติในการใช้บริการรถโดยสารสาธารณะช่วงเวลาก่อนเคอร์ฟิว (22.00-21.00 น.)
มีแนวทางปฏิบัติอย่างไรบ้างนะ
-เตรียมตัวกลับบ้านก่อน 19.00 น.
-ตรวจสอบเวลาของรถโดยสาร
-ตรวจสอบรถโดยสารที่ท่านจะเดินทาง
รัฐบาลไทย-ข่าวทำเนียบรัฐบาล-​รมว.ทส. และภริยา ร่วมกิจกรรมจิตอาสา “ปันสุข ปลูกรัก” สถานสงเคราะห์เด็กชายบ้านปากเกร็ด เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปี
วันอังคารที่ 11 สิงหาคม 2563
​รมว.ทส. และภริยา ร่วมกิจกรรมจิตอาสา “ปันสุข ปลูกรัก” สถานสงเคราะห์เด็กชายบ้านปากเกร็ด เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปี
รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา ร่วมกิจกรรมจิตอาสา “ปันสุข ปลูกรัก” ปล่อยปลา ปลูกผัก กับเด็กสถานสงเคราะห์เด็กชายบ้านปากเกร็ด นนทบุรี เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนี
รมว.ทส. และภริยา ร่วมกิจกรรมจิตอาสา “ปันสุข ปลูกรัก” สถานสงเคราะห์เด็กชายบ้านปากเกร็ด เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา ร่วมกิจกรรมจิตอาสา “ปันสุข ปลูกรัก” ปล่อยปลา ปลูกผัก กับเด็กสถานสงเคราะห์เด็กชายบ้านปากเกร็ด นนทบุรี เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563 โดยมี นายกรัฐมนตรี เป็นประธาน
วันนี้ (11 สิงหาคม 2563) เวลา 09.30 น. ณ สถานสงเคราะห์เด็กชายบ้านปากเกร็ด อ.ปากเกร็ด จ.นนทบุรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานเปิดกิจกรรมจิตอาสา “ปันสุข ปลูกรัก”เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 ส.ค. 2563 เพื่อปลูกฝังการทําความดี มีจิตอาสาให้เด็กในสถานสงเคราะห์ โดยมีคณะรัฐมนตรีและคู่สมรส ร่วมกิจกรรม
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) และคู่สมรส ได้มอบถุงปันสุขให้กับเด็กๆ และร่วมรับฟังแบบจําลองคลินิกแม่เลี้ยงเดี่ยว ร่วมกันปล่อยปลาและปลูกพืชผักสวนครัว และกิจกรรมการเพาะเห็ด ภายในสถานสงเคราะห์เด็กชายบ้านปากเกร็ด หลังจากนั้น คณะรัฐมนตรีและคู่สมรสได้ร่วมกันเลี้ยงอาหารกลางวัน พร้อมรับประทานร่วมกับเด็กๆ
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการปฏิบัติงาน ของคณะแพทย์และบุคลากรในการดูแล รักษา ป้องกันการแพร่ระบาดเชื้อโควิด-19 ที่ ร.พ.ศิริราช พร้อมตรวจการใช้งานเครื่องมือ AI
วันพฤหัสบดีที่ 16 เมษายน 2563
นายกรัฐมนตรีตรวจเยี่ยมการปฏิบัติงาน ของคณะแพทย์และบุคลากรในการดูแล รักษา ป้องกันการแพร่ระบาดเชื้อโควิด-19 ที่ ร.พ.ศิริราช พร้อมตรวจการใช้งานเครื่องมือ AI
นายกรัฐมนตรีตรวจเยี่ยมการปฏิบัติงาน ของคณะแพทย์และบุคลากรในการดูแล รักษา ป้องกันการแพร่ระบาดเชื้อโควิด-19 ที่ ร.พ.ศิริราช พร้อมตรวจการใช้งานเครื่องมือ AI
วันนี้ (16 เมษายน 2563) ช่วงเช้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการ ศบค. ตรวจเยี่ยมการปฏิบัติงานของคณะแพทย์และบุคลากรในการดูแล รักษา และป้องกันการแพร่ระบาดของเชื้อโควิด-19 ที่โรงพยาบาลศิริราช พร้อมตรวจดูการใช้งาน เครื่องมือ AI (Artificial Intelligence) หรือปัญญาประดิษฐ์ เพื่อวิเคราะห์โรคเชื้อ COVID-19 ซึ่ง Huawei ได้มอบให้กับโรงพยาบาลศิริราช เพื่อใช้ประโยชน์ในการวิเคราะห์ เพื่อป้องกันและรักษาโรค
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือชายชราวัย 60 ปี ป่วยเป็นโรคกล้ามเนื้ออ่อนแรง ไม่ได้อาบน้ำมานานกว่า 5 ปี ที่ จ.ลำปาง
วันศุกร์ที่ 7 เมษายน 2560
รมว.พม. กําชับ จนท. เร่งช่วยเหลือชายชราวัย 60 ปี ป่วยเป็นโรคกล้ามเนื้ออ่อนแรง ไม่ได้อาบน้ํามานานกว่า 5 ปี ที่ จ.ลําปาง
รมว.พม. กําชับ จนท. เร่งช่วยเหลือชายชราวัย 60 ปี ป่วยเป็นโรคกล้ามเนื้ออ่อนแรง ไม่ได้อาบน้ํามานานกว่า 5 ปี ที่ จ.ลําปาง และครอบครัวของหญิงวัย 57 ปี ต้องเก็บของป่าขายเพื่อหาเงินเลี้ยงดูอีก 3 ชีวิต ที่มีทั้งผู้ป่วย คนพิการ และผู้สูงอายุ ที่ จ.นครราชสีมา
เมื่อวันที่ 5 เม.ย. 60 เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 607/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์ กล่าวว่า จากกรณีชายชราวัย 60 ปี ป่วยเป็นโรคกล้ามเนื้ออ่อนแรง ช่วยเหลือตัวเองไม่ค่อยได้ ต้องขับถ่ายในบ้าน และไม่ได้อาบน้ํามานานกว่า 5 ปี อาศัยเพียงลําพังในเพิงสังกะสีสภาพเก่าทรุดโทรม ไม่มีไฟฟ้า และน้ําประปา อาศัยข้าวเหลือจากวัด หรือเพื่อนบ้านแบ่งปันให้กินประทังชีวิต บางวันต้องอดอาหาร ที่อําเภอวังเหนือ จังหวัดลําปาง นั้น ตนได้กําชับให้พัฒนาสังคมและความมั่นคงของมนุษย์จังหวัดลําปาง (พมจ.ลําปาง) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านผู้สูงอายุของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการปรับปรุงที่อยู่อาศัยให้มีความมั่นคง ถูกสุขลักษณะเหมาะสําหรับผู้ป่วยและผู้สูงอายุ รวมทั้งเรื่องการรักษาพยาบาลอย่างต่อเนื่อง
พลตํารวจเอก อดุลย์ กล่าวเพิ่มเติม สําหรับกรณีเด็กหญิงวัย 9 ขวบ ป่วยหลายโรครุมเร้า ทั้งพิการทางสมองและ โรคหอบ ไม่สามารถช่วยเหลือตัวเองได้ อาศัยอยู่กับผู้เป็นแม่วัย 33 ปี ที่ต้องลาออกจากงาน เพื่ออยู่ดูแลเด็กหญิงอย่างใกล้ชิด ตาที่ชราวัย 66 ปี ที่ป่วยเป็นโรคเส้นเลือดในสมองตีบ ไม่สามารถทํางานได้ และยายวัย 57 ปี ที่มีอาชีพเก็บของป่าขาย ต้องเป็น ผู้หาเลี้ยงครอบครัวเพียงคนเดียว ครอบครัวมีฐานะยากจน ที่ อําเภอปักธงชัย จังหวัดนครราชสี นั้น ตนได้กําชับให้พัฒนาสังคม และความมั่นคงของมนุษย์จังหวัดนครราชสีมา (พมจ.นครราชสีมา) พร้อมหน่วยงานที่เกี่ยวข้องในพื้นที่สังกัดกระทรวงการพัฒนา สังคมฯ เร่งลงพื้นที่เยี่ยมบ้าน พร้อมตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือ ในเบื้องต้น ตามภารกิจด้านผู้พิการและผู้สูงอายุของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอย่างต่อเนื่อง รวมทั้งเรื่องการแนะนํา ให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-นายกรัฐมนตรีย้ำเคารพพระสงฆ์ทุกรูป ผิดถูกต้องว่าไปตามกฎหมาย กรณีปราบทุจริตเงินทอนวัดรอบใหม่
วันอังคารที่ 24 เมษายน 2561
นายกรัฐมนตรีย้ําเคารพพระสงฆ์ทุกรูป ผิดถูกต้องว่าไปตามกฎหมาย กรณีปราบทุจริตเงินทอนวัดรอบใหม่
นายกรัฐมนตรีย้ําเคารพพระสงฆ์ทุกรูป ผิดถูกต้องว่าไปตามกฎหมาย กรณีปราบทุจริตเงินทอนวัดรอบใหม่
วันนี้ (24 เมษายน 2561) ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังประชุมคณะรัฐมนตรี (ครม.) ถึงการเดินหน้าปราบทุจริตเงินทอนวัดรอบใหม่ ที่เริ่มมีความเคลื่อนไหวจากพระสงฆ์บางกลุ่มแล้วว่า ต้องย้อนกลับไปดูว่าเรื่องนี้เริ่มมาจากการทุจริตในสํานักพระพุทธศาสนา (พศ.) จะถูกหรือผิดก็ต้องว่ากันไป แต่ในทางกฎหมายก็ต้องสอบสวนว่าเงินเหล่านี้ไปอยู่ที่ไหนบ้าง บัญชีเป็นของใคร เขายังไม่ได้ว่าใครผิดหรือถูกเลย แล้วจะมาเคลื่อนไหวทําไม ถ้าชี้แจงได้ และถูกต้องตามกฎหมาย ก็ไม่มีอะไร
นายกรัฐมนตรีกล่าวว่า ตนเองเคารพพระสงฆ์ทุกรูปที่อยู่ในกระบวนการกฎหมาย และเป็นคนศาสนาพุทธ นับถือพระพุทธ พระธรรม พระสงฆ์ ดังนั้นสิ่งเหล่านี้เป็นสิ่งที่ต้องทําให้เกิดความชัดเจนขึ้น การที่จะมีการเคลื่อนไหวของกลุ่มชาวพุทธพลังแผ่นดิน ก็ต้องดูว่าการเคลื่อนไหวนี้มันถูกต้องตามกฎหมายหรือไม่ ขั้นตอนกระบวนการตรวจสอบเป็นอย่างไร ซึ่งบอกไปแล้วว่าเรื่องดังกล่าวเริ่มมาจากข้าราชการ มาจากสํานักพุทธ ก็ต้องไปดูว่าเงินไปที่ไหน ก็ไปสอบที่นั่น อย่างเป็นธรรมกับทุกฝ่าย กฎหมายบังคับใช้กับทุกคน และไม่ต้องการให้เกิดความวุ่นวายเกิดขึ้น
ส่วนที่กลุ่มชาวพุทธพลังแผ่นดินเรียกร้องให้ปลด พ.ต.ท.พงศ์พร ราหมณ์เสน่ห์ พ้นจาก ผอ.พศ.นั้น นายกรัฐมนตรีกล่าวว่า ผอ.พศ. เขามีความผิดอะไรหรือยัง เขาทําผิด หรือทํานอกกติกาหรือยัง ก็ยัง มันเป็นเพียงขั้นตอนการนําเข้าสู่การตรวจสอบเท่านั้น ถือเป็นต้นทางของกระบวนการ ซึ่งเราก็ต้องหาคนดี คนซื่อสัตย์ คนที่ซื่อตรงมาทํางานตรงนี้ และกระบวนการยุติธรรมในการสอบสวนก็ต้องว่ากันไป ยืนยันว่าตนเองเคารพพระสงฆ์ทุกรูป
------------------------------------------
รัฐบาลไทย-ข่าวทำเนียบรัฐบาล-กรมการศาสนา กระทรวงวัฒนธรรม จัด “การอบรมศาสนพิธีและมารยาทไทยในศาสนพิธี” ครั้งที่ ๑ สร้างมาตรฐานการปฏิบัติศาสนพิธีให้ถูกต้อง และเป็นไปในแนวทางเดียวกัน
วันจันทร์ที่ 29 พฤษภาคม 2560
กรมการศาสนา กระทรวงวัฒนธรรม จัด “การอบรมศาสนพิธีและมารยาทไทยในศาสนพิธี” ครั้งที่ ๑ สร้างมาตรฐานการปฏิบัติศาสนพิธีให้ถูกต้อง และเป็นไปในแนวทางเดียวกัน
กรมการศาสนา กระทรวงวัฒนธรรม จัด “การอบรมศาสนพิธีและมารยาทไทยในศาสนพิธี” ครั้งที่ ๑ สร้างมาตรฐานการปฏิบัติศาสนพิธีให้ถูกต้อง และเป็นไปในแนวทางเดียวกัน
วันพฤหัสบดีที่ ๒๕ พฤษภาคม ๒๕๖๐ เวลา ๐๘.๐๐ น. กรมการศาสนา กระทรวงวัฒนธรรม จัด “การอบรมศาสนพิธีและมารยารไทยในศาสนพิธี” ครั้งที่ ๑ ณ โรงแรมรอยัล ซิตี้ เขตบางพลัด กรุงเทพมหานคร โดยมีนายกฤษศญพงษ์ ศิริ ปลัดกระทรวงวัฒนธรรม เป็นประธานในการเปิดอบรม พร้อมด้วย นายมานัส ทารัตน์ใจอธิบดีกรมการศาสนา เจ้าหน้าที่สังกัดกระทรวงวัฒนธรรม หน่วยงานภาครัฐ กรุงเทพมหานคร อนุศาสนาจารย์ และตํารวจ จํานวน ๑๕๐ คนเข้าร่วม
นายกฤษศญพงษ์ ศิริ ปลัดกระทรวงวัฒนธรรม กล่าวว่า กระทรวงวัฒนธรรม โดยกรมการศาสนา เป็นหน่วยงานหลักที่มีภารกิจและหน้าที่เกี่ยวกับการดําเนินงานของรัฐด้านศาสนา โดยการทํานุบํารุงส่งเสริมและให้การอุปถัมภ์คุ้มครองกิจการด้านพระพุทธศาสนาและศาสนาอื่นๆ ที่ทางราชการรับรอง ตลอดจนการสนองงานพระราชพิธี งานพระราชกุศล งานรัฐพิธี และงานศาสนพิธี จึงได้จัดทําโครงการส่งเสริมการเรียนรู้ศาสนพิธี หลักสูตรการฝึกอบรม เรื่อง “ศาสนพิธีและมารยาทไทยในศาสนพิธี” เพื่อเป็นการสืบสานวัฒนธรรมประเพณีให้ถูกต้องตามโบราณประเพณี อันเป็นการส่งเสริมให้ข้าราชการของทุกกระทรวง ได้มีความรู้ความเข้าใจเกี่ยวกับการปฏิบัติงานด้านศาสนพิธี ตลอดทั้งเป็นการเพิ่มขีดความสามารถ สร้างความมั่นใจในการถ่ายทอดและเป็นที่ปรึกษาด้านศาสนพิธีให้แก่องค์กร หน่วยงานต่างๆ ให้เป็นไปในแนวทางเดียวกัน เป็นการสืบสานศาสนพิธีอันเป็นภูมิปัญญาของสังคมไทย เป็นการร่วมกันจรรโลงพระพุทธศาสนา ให้มีความมั่นคงโดยผ่านกระบวนการด้านศาสนพิธี เสริมสร้างทักษะความชํานาญในการเป็นผู้ที่ให้คําปรึกษาด้านพิธีการต่างๆ แก่องค์กรท้องถิ่น และชุมชน ดังนั้น การที่พุทธศาสนิกชนจะเข้าร่วมพิธีกรรมต่างๆ ควรมีการเรียนรู้ศาสนพิธีและมารยาทไทยควบคู่กันไปด้วย
นายมานัส ทารัตน์ใจ อธิบดีกรมการศาสนา กล่าวเพิ่มเติมว่า การจัดอบรมในครั้งนี้ ได้เชิญผู้แทนข้าราชการของทุกกระทรวงเข้ารับการอบรม เพื่อเรียนรู้ระเบียบปฏิบัติศาสนพิธี ทั้งราชพิธี รัชพิธี และศาสนพิธี โดยทั่วไป เพื่อปฏิบัติหน้าที่ศาสนพิธีกรในหน่วยงาน ซึ่งศาสนพิธีกรควรมีการศึกษา ทําความเข้าใจที่ถูกต้องตามหลักของศาสนพิธีและประเพณีนิยม เพื่อสร้างมาตรฐานการปฏิบัติศาสนพิธีให้ถูกต้อง และเป็นไปในแนวทางเดียวกัน เมื่อได้รับความรู้ไปแล้ว ก็นําไปแนะนํา ให้คําปรึกษา แก่ผู้ที่เข้าร่วมศาสนพิธีต่างๆ ได้อย่างถูกต้อง ซึ่งสอดคล้องกับแผนอุปถัมภ์คุ้มครองศาสนาต่างๆ ภายใต้คําสั่งหัวหน้าคณะรักษาความสงบแห่งชาติที่ 49/2559 (ปีงบประมาณ ๒๕๖๐-๒๕๖๔) ยุทธศาสตร์ที่ ๔ คุ้มครองป้องกันการบ่อนทําลายศาสนา โดยจัดอบรมให้ความรู้ความเข้าใจแก่ผู้ที่มีบทบาทหน้าที่เกี่ยวกับศาสนพิธีที่ถูกต้อง
รัฐบาลไทย-ข่าวทำเนียบรัฐบาล-โฆษกรัฐบาลเผย ทุกหน่วยงานเตรียมจัด “รวมพลังแห่งความภักดี” พร้อมกัน 22 พ.ย.นี้ เชิญชวนคนไทยทั้งในและต่างประเทศร่วมงานในพื้นที่ที่กำหนด พร้อมจัดกิจกรรมทำความดีถวายแด่พระมหากษัตริย์รา
วันศุกร์ที่ 18 พฤศจิกายน 2559
โฆษกรัฐบาลเผย ทุกหน่วยงานเตรียมจัด “รวมพลังแห่งความภักดี” พร้อมกัน 22 พ.ย.นี้ เชิญชวนคนไทยทั้งในและต่างประเทศร่วมงานในพื้นที่ที่กําหนด พร้อมจัดกิจกรรมทําความดีถวายแด่พระมหากษัตริย์รา
โฆษกรัฐบาลเผย ทุกหน่วยงานเตรียมจัด “รวมพลังแห่งความภักดี” พร้อมกัน 22 พ.ย.นี้ เชิญชวนคนไทยทั้งในและต่างประเทศร่วมงานในพื้นที่ที่กําหนด พร้อมจัดกิจกรรมทําความดีถวายแด่พระมหากษัตริย์ราชวงศ์จักรีทุกพระองค์
วันที่ 18 พฤศจิกายน 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงรายละเอียดการจัดงาน “รวมพลังแห่งความภักดี” ที่จะจัดขึ้นในวันอังคารที่ 22 พ.ย.59 เวลา 08.00 น.ว่า งานดังกล่าวมีวัตถุประสงค์เพื่อแสดงออกถึงความจงรักภักดีต่อพระมหากษัตริย์ทุกพระองค์ในพระบรมราชจักรีวงศ์อย่างไม่เสื่อมคลาย และร่วมรําลึกถึงพระบาทสมเด็จพระปรมินทรมหาภูมิพลอดุลยเดช ในโอกาสวันคล้ายวันพระบรมราชสมภพปีที่ 89
“สําหรับรัฐบาลจัดงาน ณ สนามหญ้าหน้าตึกไทยคู่ฟ้า ทําเนียบรัฐบาล โดยนายกรัฐมนตรี คณะรัฐมนตรี ข้าราชการการเมืองชั้นผู้ใหญ่ ข้าราชการและพนักงานรัฐวิสาหกิจในสังกัดสํานักนายกรัฐมนตรี จะร่วมร้องเพลงชาติในเวลา 08.00 น. จากนั้น นายกรัฐมนตรีจะกล่าวนําถวายสัตย์ปฏิญาณแสดงความจงรักภักดีต่อหน้าพระบรมฉายาลักษณ์ และร่วมร้องเพลงสรรเสริญพระบารมี เป็นอันเสร็จพิธี”
พลโท สรรเสริญ กล่าวต่อว่า ส่วนในกรุงเทพฯ และต่างจังหวัด ให้ปลัดกระทรวง อธิบดี ผู้ว่าราชการจังหวัด นายอําเภอ ผู้อํานวยการเขต ผู้อํานวยการสถานศึกษา ผู้นําท้องถิ่น กํานัน ผู้ใหญ่บ้าน แยกไปจัดในรูปแบบเดียวกัน และเชิญชวนข้าราชการ พ่อค้านักธุรกิจ ประชาชนในพื้นที่เข้าร่วมงาน โดยคํานึงถึงความสะดวก มิให้มีการระดมหรือเคลื่อนย้ายประชาชนข้ามพื้นที่โดยไม่จําเป็น ทั้งนี้ แต่ละพื้นที่อาจพิจารณาจัดงานไปพร้อมกับรัฐบาล โดยรับชมการถ่ายทอดสดได้ทางสถานีวิทยุโทรทัศน์แห่งประเทศ ตั้งแต่เวลา 06.30 น.เป็นต้นไป
สําหรับในต่างประเทศ ให้จัดในสถานที่ที่เหมาะสม ในวันอาทิตย์ที่ 20 พ.ย.59 หรืออาจพิจารณาจัดในช่วงเวลาอื่นใดตามที่สะดวกและเหมาะสมก็ได้
“นอกจากนี้ แต่ละพื้นที่อาจจัดให้มีกิจกรรมอื่น ๆ ที่แสดงออกด้วยกาย วาจา ใจ ได้ตามความเหมาะสม โดยให้ทุกภาคส่วนมีส่วนร่วมด้วย เช่น จัดกิจกรรมทําความดี ทําความสะอาดสาธารณสถาน ให้บริการสาธารณะ เยี่ยมผู้ป่วยตามโรงพยาบาล อ่านหนังสือให้เด็กพิการฟัง บําเพ็ญกุศลทางศาสนา ทําสมาธิ สํารวมจิตภาวนา และแผ่เมตตา เป็นต้น”
---------------------------
รัฐบาลไทย-ข่าวทำเนียบรัฐบาล-ก.อุตฯ ร่วมถวายพานพุ่มดอกไม้และพิธีถวายบังคมเนื่องในวันคล้ายพระราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ ประจำปี 2562
วันพฤหัสบดีที่ 5 ธันวาคม 2562
ก.อุตฯ ร่วมถวายพานพุ่มดอกไม้และพิธีถวายบังคมเนื่องในวันคล้ายพระราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ ประจําปี 2562
ก.อุตฯ ร่วมถวายพานพุ่มดอกไม้และพิธีถวายบังคมเนื่องในวันคล้ายพระราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ ประจําปี 2562
วันนี้ (5 ธันวาคม 2562) นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการรองปลัดกระทรวงอุตสาหกรรม ร่วมถวายพานพุ่มดอกไม้และพิธีถวายบังคมเนื่องในวันคล้ายพระราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ ประจําปี 2562 ณ ท้องสนามหลวง
รัฐบาลไทย-ข่าวทำเนียบรัฐบาล-กรมพินิจฯ งดการญาติเยี่ยมใกล้ชิด ระหว่างวันที่ 1-31 พฤษภาคม 2563 เพื่อป้องกันการแพร่ระบาดของโรคโควิค-19 [กระทรวงยุติธรรม]
วันอาทิตย์ที่ 3 พฤษภาคม 2563
กรมพินิจฯ งดการญาติเยี่ยมใกล้ชิด ระหว่างวันที่ 1-31 พฤษภาคม 2563 เพื่อป้องกันการแพร่ระบาดของโรคโควิค-19 [กระทรวงยุติธรรม]
กรมพินิจฯ งดการญาติเยี่ยมใกล้ชิด ระหว่างวันที่ 1-31 พฤษภาคม 2563
เพื่อป้องกันการแพร่ระบาดของโรคโควิค-19
กรมพินิจฯ งดการญาติเยี่ยมใกล้ชิด ระหว่างวันที่ 1-31 พฤษภาคม 2563
เพื่อป้องกันการแพร่ระบาดของโรคโควิค-19
สอบถามข้อมูลเพิ่มเติมได้ทางสถานควบคุมในแต่ละพื้นที่
รัฐบาลไทย-ข่าวทำเนียบรัฐบาล-กระทรวงยุติธรรม สร้างสุขให้ประชาชนให้บริการปรึกษาปัญหากฎหมาย รับเรื่องราวร้องทุกข์ ภายในงาน “ปณิธานความดี...มีแล้วแบ่งปัน” เนื่องในวันพ่อแห่งชาติ ๕​ ธันวาคม ๒๕๖๒​ ณ​ ท้องสนามหลวง​
วันเสาร์ที่ 7 ธันวาคม 2562
กระทรวงยุติธรรม สร้างสุขให้ประชาชนให้บริการปรึกษาปัญหากฎหมาย รับเรื่องราวร้องทุกข์ ภายในงาน “ปณิธานความดี...มีแล้วแบ่งปัน” เนื่องในวันพ่อแห่งชาติ ๕​ ธันวาคม ๒๕๖๒​ ณ​ ท้องสนามหลวง​
กระทรวงยุติธรรม สร้างสุขให้ประชาชนให้บริการปรึกษาปัญหากฎหมาย รับเรื่องราวร้องทุกข์ ภายในงาน “ปณิธานความดี...มีแล้วแบ่งปัน” เนื่องในวันพ่อแห่งชาติ ๕​ ธันวาคม ๒๕๖๒​ ณ​ ท้องสนามหลวง​
ในวันพฤหัสบ​ดีที่​ ๕​ ธันวาคม​ ๒๕๖๒​กระทรวงยุติธรรม ร่วมจัด “งานปณิธานความดี...มีแล้วแบ่งปัน” เนื่องในวันพ่อแห่งชาติ ๕​ ธันวาคม ๒​๕​๖​๒​ โดยจัดกิจกรรมให้บริการเพื่อสร้างสุขให้ประชาชน อาทิเช่น​ รับปรึกษาปัญหากฎหมาย​ รับเรื่องราวร้องทุกข์​ ขอรับเงินเยียวยาผู้เสียหายและจําเลยให้คดีอาญา​ บริการงานกองทุนยุติธรรม ขอรับค่าใช้จ่ายในการดําเนินคดี เช่น ค่าจ้างทนายความ ค่าวางธรรมเนียมศาล ฯลฯ​ การให้คําปรึกษาด้านการบังคับคดี และไกล่เกลี่ยชั้นบังคับคดี​ พร้อมทั้งร่วมกิจกรรมและรับของที่ระลึกมากมายจากหน่วยงานในสังกัดกระทรวงยุติธรรม
โอกาสนี้​ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ พร้อมด้วย​ นายประสาร มหาลี้ตระกูล รองปลัดกระทรวงยุติธรรม นายนิมิต​ ทัพวนานต์​ ผู้ตรวจราชการ​กระทรวง​ยุติธรรม​ นายอายุตม์ สินธพพันธุ์ ผู้ตรวจราชการกระทรวงยุติธรรม​ พันตํารวจโท กรวัชร์ ปานประภากร ผู้ตรวจราชการกระทรวงยุติธรรม และนายมณฑล แก้วเก่า ผู้ตรวจราชการกระทรวงยุติธรรม​ ได้เยี่ยมชมบูธโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา​ และบูธกระทรวงยุติธรรม​ พร้อมทั้งให้กําลังใจ​เจ้าหน้าที่ในการปฏิบัติงานด้วย
ทั้งนี้ผู้สนใจสามารถขอรับคําปรึกษา​หรือเข้าร่วมกิจกรรมดังกล่าว​ได้ที่บูธกระทรวงยุติธรรม CC-๐๕ ในงานวันพ่อแห่งชาติ ๕ ธันวาคม ๒๕๖๒ ณ ท้องสนามหลวง ระหว่างวันที่ ๕ ธันวาคม - ๑๔ ธันวาคม ๒๕๖๒ วันธรรมดา เวลา​ ๑๐.๐๐ - ๒๐.๐๐ น. วันเสาร์-อาทิตย์ และวันหยุดนักขัตฤกษ์ เวลา​ ๑๐.๐๐ - ๒๑.๐๐ น.
รัฐบาลไทย-ข่าวทำเนียบรัฐบาล-ประกันสังคมยืนยัน คสช. และรัฐบาลชุดปัจจุบันไม่เคยยืมเงินกองทุนประกันสังคม
วันพุธที่ 7 มีนาคม 2561
ประกันสังคมยืนยัน คสช. และรัฐบาลชุดปัจจุบันไม่เคยยืมเงินกองทุนประกันสังคม
ประกันสังคมยืนยัน คสช. และรัฐบาลชุดปัจจุบันไม่เคยยืมเงินกองทุนประกันสังคม
จากกรณีแฟนเพจ “กูต้องได้ 100 ล้านจากทักษิณแน่ๆ” ได้เสนอผลสํารวจความคิดเห็นในประเด็น ‘ปี 2558 คสช. ในฐานะรัฐบาล ได้ยืมเงินกองทุนประกันสังคมจํานวน 200,000 ล้านบาท และยังไม่คืนเงินพร้อมดอกเบี้ยดังกล่าว’ นั้น นายสุรเดช วลีอิทธิกุล เลขาธิการสํานักงานประกันสังคม ยืนยันว่า คสช. และรัฐบาลชุดปัจจุบัน ไม่เคยยืมเงินจากกองทุนประกันสังคมเลย นอกจากนี้การลงทุนของสํานักงานประกันสังคมเป็นไปตามระเบียบของคณะกรรมการประกันสังคมและตามที่กระทรวงการคลังกําหนด เชื่อว่าประเด็นดังกล่าวต้องการดิสเครดิตรัฐบาลชุดปัจจุบัน ทั้งนี้ สํานักงานประกันสังคมจะได้มอบหมายให้กองกฎหมายพิจารณาข้อกฎหมายเพื่อดําเนินการในส่วนที่เกี่ยวข้องต่อไป
-------------------------
รัฐบาลไทย-ข่าวทำเนียบรัฐบาล-ลงพื้นที่ตรวจเยี่ยมสถานประกอบการในพื้นที่นิคมอุตสาหกรรมยางพารา
วันศุกร์ที่ 17 พฤศจิกายน 2560
ลงพื้นที่ตรวจเยี่ยมสถานประกอบการในพื้นที่นิคมอุตสาหกรรมยางพารา
หัวหน้าผู้ตรวจราชการกระทรวงอุตสาหกรรม ลงพื้นที่ตรวจเยี่ยมนิคมอุตสาหกรรมยางพารา(Rubber City)  อ.หาดใหญ่  จ.สงขลา
17 พฤศจิกายน 2560 : จ.สงขลา นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ลงพื้นที่ตรวจเยี่ยมนิคมอุตสาหกรรมยางพารา(Rubber City) อ.หาดใหญ่ จ.สงขลา เพื่อเตรียมความพร้อมและข้อมูลก่อนการประชุม ครม.สัญจร ภาคใต้ช่วงปลายเดือนนี้
โดยได้หารือเกี่ยวกับการดําเนินงานของนิคมฯ และรวบรวมปัญหาของเอสเอ็มอีที่ตั้งอยู่ในรับเบอร์ซิตี้ ร่วมกับ นายพรเทพ ภูริรัตน์ ผู้ช่วยผู้ว่าการการนิคมอุตสาหกรรมแห่งประเทศไทย และนางสาวกังสดาล พงษ์สวัสดิ์ ผู้อํานวยการสํานักงานนิคมอุตสาหกรรมภาคใต้ จ.สงขลา
นอกจากนี้ คณะหัวหน้าผู้ตรวจราชการฯ ยังได้เยี่ยมชมโรงงานแปรรูปยางพารา จํานวน 3 แห่ง ได้แก่ 1) บริษัท โกรรับเบอร์ลาเท็กซ์ จํากัด ผู้ผลิตหมอน ที่นอน รองเท้าจากยางพารา 2) บริษัท วอนนาเทค จํากัด ซึ่งนํางานวิจัยมาขยายผลในเชิงธุรกิจ และ 3)บริษัท เอนกการช่าง จํากัด เครื่องจักรที่ใช้ในอุตสาหกรรมยาง และชม อิฐตัวหนอนจากขี้เถ้าและเศษยาง ผลงานจากโครงการบริหารจัดการสิ่งปฏิกูล หรือวัสดุไม่ใช้แล้วที่ไม่เป็นอันตรายในพื้นที่ 14 จังหวัดภาคใต้
โดยมี นายบํารุง เมฆตรง ประธานบริษัท โกรรับเบอร์ลาเท็กซ์ จํากัด รศ.ดร.นันทกาญจนา มุรศิต ประธานกรรมการบริษัท วอนนาเทค จํากัด ให้การต้อนรับคณะฯ ประกอบด้วย นายธีระ แก้ววิมล อุตสาหกรรมจังหวัดสงขลา นายธนบูรณ์ เซ่งง่าย อุตสาหกรรมจังหวัดปัตตานี และนายเดชา จาตุธนานันท์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ร่วมด้วย
--------------------------- # prindustry #นิคมอุตสาหกรรมยางพารา #สงขลา